وال اسٹریٹ جرنل

دی وال اسٹریٹ جرنل  امریکا کے شہر نیو یارک سے چھپنے والا ایک با اثر امریکی بین الاقوامی روزنامہ ہے جس کی کل عالمی روزانہ تعداد اشاعت 20 لاکھ (بمطابق 2007ء) سے زیادہ ہے ۔ یہ کئی سالوں تک امریکا میں شایع ہونے والا سب سے بڑا اخبار تھا البتہ اب یہ یو ایس اے ٹوڈے (USA Today) کے بعد دوسرے درجے پر ہے کیونکہ امریکا میں اشاعت 18 لاکھ روزانہ ہے (بمطابق 2003ء)۔ جرنل ایشیائی اور یورپی شمارے بھی جاری کرتا ہے۔ روزانہ کے مالیاتی اخبار کی حیثیت سے اس کا سب سے بڑا حریف لندن، برطانیہ سے شایع ہونے والا فنانشل ٹائمز (Financial Times) ہے، جس کی متعدد بین الاقوامی اشاعتیں بھی جاری ہوتی ہیں۔ وال اسٹریٹ جرنل ڈاؤ جونز اینڈ کمپنی کی ملکیت ہے۔

جرنل بنیادی طور پر امریکی اور بین الاقوامی کاروباری خبروں اور معاملات کا احاطہ کرتا ہے۔ اخبار کا نام نیو یارک شہر کے مالیاتی مرکز میں واقع سڑک وال اسٹریٹ کے نام پر رکھا گیا ہے۔ یہ 8 جولائی 1889ء کو چارلس ڈاؤ، ایڈورڈ جونز اور چارلس برگ سٹریسر کی جانب سے بنیاد رکھے جانے کے بعد سے مسلسل شایع ہو رہا ہے۔ اخبار نے 33 مرتبہ صحافت کا سب سے اعلیٰ اعزاز پولٹزر انعام جیتا ہے۔

اخبار میں 2006ء تک صفحۂ اول پر کوئی اشتہار شایع نہیں کیا جاتا تھا۔ یورپی اور ایشیائی اشاعتوں میں صفحۂ اول پر اشتہارات کو 2005ء کے اواخر میں جگہ دی گئی تھی۔

متعلقہ مضامین 
 وال اسٹریٹ
 یو ایس اے ٹوڈے
 فنانشل ٹائمز

حوالہ جات

بیرونی روابط 
 اخبار کی باضابطہ ویب سائٹ
 وال اسٹریٹ جرنل بلاگز
 وال اسٹریٹ جرنل کی تاریخ

1921ء میں قائم ہونے والے اشاعتی ادارے
ریاستہائے متحدہ امریکا میں قدامت پرستی
ریاستہائے متحدہ امریکا میں شائع قومی اخبارات
ریاستہائے متحدہ میں کاروبار
وال سٹریٹ جرنل
مالیاتی معطیات بائعین
نیو یارک شہر میں شائع اخبارات
ریاستہائے متحدہ سے شائع ہونے والے روزنامے
ویکی ڈیٹا سے مطابقت رکھنے والی مختصر تفصیل